El termini per presentar la sol·licitud és del 23 al 30 de juny de 2020, ambdós inclosos.
A les sol·licituds s'hi ha d'adjuntar la documentació que es detalla a continuació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació.
c) En el cas de persones físiques i els integrants de la comunitat de béns, i si en el DNI/NIF/NIE no figura el municipi actual de residència de la persona sol·licitant, el DARP verificarà d'ofici les dades d'empadronament.
En el cas de persones jurídiques, i si en el NIF no figura el municipi actual del domicili social de la persona sol·licitant, s'ha de presentar la documentació que acrediti el domicili social a Catalunya.
d) En el cas de persones jurídiques, còpia de les escriptures i/o estatuts registrats de l'entitat sol·licitant, si escau.
e) En el cas de persones jurídiques, certificat de l'acord de l'òrgan competent segons els estatuts de l'entitat per a sol·licitar l'ajut i acceptar els compromisos corresponents.
f) En el cas de persones jurídiques, certificat actualitzat d'inscripció en el registre corresponent emès l'any de la convocatòria de l'ajut.
g) Certificat d'estar al corrent de les obligacions tributàries i socials, excepte si s'ha autoritzat al DARP a verificar aquesta informació.
h) Relació del nombre d'arnes, d'acord amb el cens vigent en el moment de la presentació de la sol·licitud.
i) Les persones jurídiques han de presentar una relació de persones apicultores que integren l'entitat, indicant si són professionals o no.
No caldrà presentar aquesta documentació si ja s'ha presentat amb la sol·licitud d'ajuts de campanyes anteriors i no han variat les dades.
j) Les comunitats de béns han de presentar la relació de comuners, indicant si són professionals o no.
k) quan es tracti d'agrupacions de persones físiques o jurídiques, públiques o privades, sense personalitat jurídica, s'han de fer constar els compromisos d'execució assumits per cada membre de l'agrupació, així com l'import de la subvenció que ha d'aplicar cada un, així mateix el compromís de no dissoldre's fins que hagin transcorreguts els terminis de prescripció que preveuen l'article 100.4 del Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
l) En cas que la persona sol·licitant sigui un/a agricultor/a professional, cal presentar còpia de la declaració de l'impost de la renda de les persones físiques i l'informe de vida laboral per comprovar que dedica més del 50% del seu temps a l'activitat agrària, llevat que hagi autoritzat al DARP per a sol·licitar la informació telemàticament o en cas que l'explotació estigui inscrita en el Catàleg general d'explotacions agràries prioritàries.
m) Declaració, signada pel sol·licitant, del compliment del requisit establert a la lletra h) de l'apartat 2.1 de l'annex 1, segons imprès normalitzat que es facilitarà des de qualsevol de les dependències del DARP o al web https://seu.gencat.cat.
Subvenció directament aplicable al nombre d'arnes de l'explotació apícola per a les quals es demana l'ajut i que compleixen les condicions establertes a les bases reguladores de l'ajut.
L'import de l'ajut no pot ser superior a 8,50 euros per arna, en el cas de persones apicultores professionals, i de fins a un màxim d'1,50 per arna, en el cas de persones apicultores no professionals.
El nombre màxim d'arnes subvencionables serà el nombre d'arnes a 31 de desembre de 2019, declarades en el període comprès entre l'1 de gener i l'1 de març de 2020 per la persona titular en i que figurin inscrites en el registre d'explotacions ramaderes.
En cas de modificacions, el nombre d'arnes màxim subvencionables serà el corresponent a l'últim cens declarat.
El nombre d'arnes subvencionables serà igual o superior a 70, amb un màxim de 750 per explotació.
En cas que la persona titular de l'explotació sigui una persona jurídica, el nombre màxim d'arnes subvencionables és de 750 per cadascuna de les persones sòcies beneficiàries que acreditin la condició de persona apicultora professional.
En cap cas, l'import de les subvencions concedides pot ser inferior a 100,00 euros per explotació apícola, ni d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar pel beneficiari.
En cas que els ajuts sol·licitats superin l'import màxim que estableix la convocatòria es procedirà al prorrateig entre les persones perceptores de l'ajut.
Obligatòriament per a persones físiques, persones jurídiques i altres entitats sense personalitat jurídica.
El termini per emetre la resolució i notificar-la a la persona sol·licitant serà com a màxim de 6 mesos a comptar des de la data en què finalitza el termini de presentació de sol·licituds.
La concessió de subvencions es fa per resolució del/ de la director/a general de d'Agricultura i Ramaderia.
La notificació es notificarà a les persones interessades.
Es pot interposar recurs d'alçada davant el conseller o la consellera d'Agricultura, Ramaderia, Pesca i Alimentació en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu es pot interposar recurs d'alçada davant el conseller o la consellera d'Agricultura, Ramaderia, Pesca, i Alimentació en qualsevol moment a partir de l'endemà del dia en que s'exhaureixi el termini per resoldre i notificar.